

Loo uus kontakttund :

Loob uue kontakttunni, mis koosneb klassiruumist, õppeainest, õppegrupist, moodulist, erialast, õpetajast, tunni numbrist, tunni toimumise ajast ning kirjeldusest. Kontakttunni loomise eelduseks on klassiruumi, õppeaine, õppegrupi, mooduli, eriala ning õpetaja olemasolu, mis tuleb valida rippmenüüst. Kõik väljad, välja arvatud kirjelduse väli, on kohustuslikud. Kui väljad on täidetud, tuleb klõpsata nupule "Loo". Pärast edukat kontakttunni loomist ilmub vormi uus rida vastloodud andmetega.

Kontakttunni filtrid :

Vormis toodud kontakttunde on võimalik klassiruumi, õppeaine, õppegrupi, mooduli, eriala, õpetaja, nime, tunni numbri ning kestuse abil filtreerida. Filtreerimiseks tuleb valitud otsingulahtrisse kirjutada/valida soovitud väärtus ning klõpsata nupule "Filtreeri". Filtreerimiseks piisab ühe välja täitmisest, kuid vajadusel on võimalik kasutada kõiki filtreid korraga. Klõpsates nupule "Tühjenda", tühjeneb otsingulahtri sisu ning vormis on taas nähtavad kõik kontakttunnid.

Kustuta kontakttund:

Kustutamiseks tuleb vormis „Prügikasti” lahtri sisuks panna „1”. Pärast veebilehe värskendamist on valitud kontakttund kasutaja jaoks kustutatud. Kui kasutaja on ekslikult lisanud lahtri sisuks „1”, tuleb enne värskendamist anda sellele väärtuseks „0”. Antud juhul jääb kontakttund alles.